Diari Oficial de la Generalitat Valenciana


Sumari del DOGV 8764, del 17-03-2020 (2020/2462)

Extracte de la convocatòria del programa XPANDE Digital 2020 per a pimes i autònoms de la província de València.
----------------------------------------------------------------------------------------------------------------

### Dades del document

Número de DOGV
:   8764

Data del DOGV
:   17-03-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/2462


Data del document
:   11-03-2020

Organisme emissor
:   Cambra Oficial de Comerç, Indústria, Serveis i Navegació de València

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la convocatòria del programa XPANDE Digital 2020 per a pimes i autònoms de la província de València. [2020/2462]  
BDNS (identif.): 499781  
PROGRAMA XPANDE DIGITAL  
  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacional de Subvencions:  
https://www.pap.hacienda.gob.es/bdnstrans/ge/es/convocatoria/499781  
   
La Cambra de Comerç Oficial de Comerç, Indústria, Serveis i Navegació de València anuncia, mitjançant la corresponent convocatòria pública del programa XPANDE Digital, l'obertura del termini per a la presentació de sol·licituds de participació en la fase d'assessorament i en la fase d'ajudes del programa, cofinançat pel Fons Europeu de Desenvolupament Regional (FEDER) de la Unió Europea.  
  
Primer. Beneficiaris  
Pimes, micropimes i autònoms i autònomes de la demarcació territorial de la Cambra de Comerç de València.  
  
Segon. Objecte  
L'objecte de la convocatòria és la selecció d'empreses participants en el programa XPANDE Digital. El programa té com a objectiu donar suport al posicionament en línia de les empreses participants en un mercat objectiu concret, a través d'un assessorament personalitzat d'acord amb una metodologia moderna i sustentada en tècniques d'intel·ligència competitiva, que té com a finalitat última oferir a l'empresa un pla d'acció de màrqueting digital en el mercat exterior objectiu. Així mateix, XPANDE Digital ofereix a l'empresa un conjunt d'ajudes per a desenvolupar el pla d'acció de màrqueting digital.  
El programa té una duració màxima de nou mesos (duració màxima de fase d'assessorament i fase d'ajudes de tres i sis mesos, respectivament).  
  
Tercer. Convocatòria  
El text complet d'aquesta convocatòria està a la disposició de les empreses en la seu de la Cambra de València. A més, pot consultar-se en el web www.camaravalencia.com/xpandedigital  
  
Quart. Quantia  
El pressupost màxim d'execució del programa en el marc d'aquesta convocatòria és de 519.375,00  ?, dins del Programa operatiu plurirregional d'Espanya 2014-2020.  
Els recursos estimats per empresa previstos en la fase d'assessorament són de 2.700 ?, que seran aportats pel Fons Europeu de Desenvolupament Regional (FEDER) de la Unió Europea i per la Cambra de Comerç de València/Institut Valencià de Competitivitat Empresarial (IVACE) i la Cambra de Comerç d'Espanya, per la qual cosa aquest servei serà gratuït per a les empreses participants.  
La quantia màxima per empresa de les ajudes per a atorgar amb càrrec a aquesta convocatòria és de 2.000 ?. Aquesta ajuda es calcula sobre un pressupost màxim elegible de 4.000 ?,  que serà cofinançat en un percentatge del 50 % amb càrrec als fons FEDER; la resta serà cofinançada per l'empresa.  
  
Cinqué. Termini de presentació de sol·licituds  
El termini per a la presentació de sol·licituds s'obri una vegada transcorreguts deu dies hàbils des de l'endemà de la publicació d'aquest anunci, i finalitzarà el dia 31 d'octubre de 2020 o fins a exhaurir el pressupost. El model de sol·licitud de participació podrà descarregar-se a través del web www.camaravalencia.com/xpandedigital  
  
València, 11 de març de 2020.- El president de Cambra València: José Vicente Morata Estragués.